CELEX: C2007/082/44
Language: fi
Date: 2007-04-14 00:00:00
Title: Asia C-82/07: Ennakkoratkaisupyyntö, jonka Tribunal Supremo (Espanja) on esittänyt 15.2.2007 — Comisión del Mercado de las Telecomunicaciones v. Administración del Estado

14.4.2007   
            
            
               FI
            
            
               Euroopan unionin virallinen lehti
            
            
               C 82/24
            
         Ennakkoratkaisupyyntö, jonka Tribunal Supremo (Espanja) on esittänyt 15.2.2007 — Comisión del Mercado de las Telecomunicaciones v. Administración del Estado
   (Asia C-82/07)
   (2007/C 82/44)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Supremo
   Pääasian asianosaiset
   
      Kantaja: Comisión del Mercado de las Telecomunicaciones
   
      Vastaaja: Administración del Estado
   Ennakkoratkaisukysymykset
   
               1)
            
            
               Onko direktiivin 2002/21/EY (1) 3 artiklan 2 kohtaa ja 10 artiklan 1 kohtaa yhdessä sen johdanto-osan 11 perustelukappaleen kanssa tulkittava niin, että niiden perusteella jäsenvaltioiden on osoitettava ”sääntelytehtävät ”ja ”toiminnalliset ”tehtävät eri viranomaisille silloin, kun on kyse kansallisten numerovarojen jakamisesta ja kansallisten numerointisuunnitelmien hallinnoinnista?
            
         
               2)
            
            
               Kun jäsenvaltio on saattaessaan direktiivin 2002/21/EY osaksi kansallista oikeusjärjestystään antanut kansallisten numerovarojen jakamisen ja kansallisten numerointisuunnitelmien hallinnoinnin tietyn viranomaisen tehtäväksi, voiko se samalla supistaa mainitun viranomaisen toimivaltuuksia tällä alalla siirtämällä niitä muille viranomaisille tai valtionhallinnolle itselleen siten, että kyseisiä numerovaroja hallinnoidaan käytännössä yhteistyössä eri viranomaisten kesken?
            
         
      (1)  Sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annettu Euroopan parlamentin ja neuvoston direktiivi 2002/21/EY (puitedirektiivi) (EYVL L 108, s. 33).